CELEX: 62007CN0510
Language: et
Date: 2007-11-21 00:00:00
Title: Kohtuasi C-510/07: 21. novembril 2007 esitatud hagi — Euroopa Ühenduste Komisjon versus Belgia Kuningriik

26.1.2008   
            
            
               ET
            
            
               Euroopa Liidu Teataja
            
            
               C 22/32
            
         21. novembril 2007 esitatud hagi — Euroopa Ühenduste Komisjon versus Belgia Kuningriik
   (Kohtuasi C-510/07)
   (2008/C 22/58)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Rozet ja B. Schima)
   
      Kostja: Belgia Kuningriik
   Hageja nõuded
   
               —
            
            
               Tuvastada, et kuna Belgia Kuningriik ei ole võtnud kõiki kohaseid õigus- ja haldusnorme ühenduse territooriumil naftatoodete varude säilitamiseks jätkuvalt artiklis 2 loetletud teise naftatootekategooria puhul, siis on Belgia Kuningriik rikkunud kohustusi, mis tulenevad nõukogu 20. detsembri 1968. aasta direktiivi 68/414/EMÜ, millega EMÜ liikmesriike kohustatakse säilitama toornafta ja/või naftatoodete miinimumvarusid, (1) artikli 1 lõikest 1;
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Komisjon heidab oma hagis kostjale ette, et ta ei ole jätkuvalt täitnud oma naftatoodete varude säilitamise kohustust, mis on ette nähtud direktiivis 68/414/EMÜ, muudetud ja hiljem kodifitseeritud nõukogu 24. juuli 2006. aasta direktiiviga 2006/67/EÜ (2), selles osas, mis puudutab selles direktiivis ette nähtud teist kategooriat, s.o gaasiõli, diisliõli, petrool ja petroolipõhine reaktiivkütus. Komisjon väidab selles osas eelkõige, et asjaomaste toodete sisetarbimise kohta kostja kuuaruannetes esitatud arvude ja nende arvude vahel, mis on komisjonile teada Eurostati kaudu, esineb kohati olulisi kõrvalekaldeid.
   
      (1)  EÜT L 308, lk 14; ELT eriväljaanne 12/01, lk 29.
   
      (2)  ELT L 217, lk 8.